****

 **REPUBLIKA HRVATSKA**

**BJELOVARSKO-BILOGORSKA**

 **ŽUPANIJA**

 **OPĆINA BEREK**

Općina Berek i Organizacijski odbor Festivala „MOSLAVAČKA PJESMARICA“ raspisuje

**NATJEČAJ**

za nove skladbe glazbenih sastava i pjevača ili obrade izvorne moslavačke pjesme koje će biti izvedene na

 **Etno Festivalu „Moslavačka pjesmarica“**

**27. rujna 2025. godine u Bereku.**

**UVJETI NATJEČAJA**

1. Na festivalu će se izvoditi skladbe koje pristignu temeljem raspisanog natječaja koji je otvoren danom objave na internetskoj stranici Općine Berek, Hrvatskog sabora kulture te Zajednice KUU-a Bjelovarsko-bilogorske županije, odnosno od **1. travnja do 1. srpnja 2025. godine.**
2. **Festival se sastoji od dvije kategorije:**

**a) obrada izvorne moslavačke pjesme**

**b) nova autorska skladba**

1. Na festivalu se izvodi **jedna skladba** iz odabrane kategorije. Ukoliko se prijavljuje nova skladba, uvjet je da dosada nije javno izvođena niti objavljena na nekom nosaču zvuka**.** Sve skladbe trebaju biti najmanje dvoglasne ili troglasne fakture.
2. Skladba mora biti izvedena:
* Vokalno ili vokalno- instrumentalno
* prepoznatljivog odnosno karakterističnog moslavačkog melosa ili s tekstom pjesme u kojoj se spominje moslavački kraj
* izvedena na instrumentima karakterističnim za moslavački kraj -trajanje do četiri minute.

**OSTALI UVJETI**

1. Pojedini skladatelj na Festivalu može sudjelovati sa najviše tri (3) skladbe, a izvođač s jednom.
2. Glazbeni sastavi pjesme će izvoditi uživo te biti primjereno odjeveni ili u moslavačkoj nošnji.
3. Na Festivalu se ne mogu koristiti elektronska glazbala.
4. Članovi stručnog odbora će od prispjelih skladbi odabrati one koje će se izvoditi na Festivalu.
5. Autori i izvođači odriču se autorskih i srodnih prava za izvođenje na Festivalu te na zajednički nosač zvuka, videa i fotografije. Sva ostala prava autori i izvođači zadržavaju.
6. Autori slanjem skladbe na natječaj jamče za njezinu originalnost te da nigdje nije javno izvođena ni objavljena.
7. Sve skladbe koje će biti izvedene mogu biti emitirane na radijskim i televizijskim postajama.
8. Ukoliko sastavi ili pojedinci izvode obradu izvorne moslavačke pjesme, tada treba navesti autora obrade ili autora glazbenog aranžmana.
9. Broj izvođača vokalnog sastava može biti najviše 15+ 5-8 svirača.
10. Sastavi i pojedinci moraju nastupiti na tonskoj probi o čemu će prethodno biti obaviješteni. Oni koji ne nastupe na tonskoj probi neće moći nastupiti na Festivalu.
11. Stručni odbor će do 15. srpnja 2025. godine odabrati skladbe koje će se izvoditi na festivalu i o tome obavijestiti prijavitelje.
12. Sastav ili pojedinac na natječaj šalje audio snimku u mp3, waw ili flac formatu, note (ukoliko ih ima) i tekst. Snimka mora biti napravljena kvalitetno, s razumljivim tekstom te u izvedbi prijavljenih izvođača.
13. Organizacijski odbor Festivala zadržava pravo izmjene ovih uvjeta bez prethodne najave.

**NAGRADE**

1. Organizator Festivala dodjeljuje nagrade na osnovu glasanja publike i na temelju ocjena stručnog žirija.
2. Dodjeljuje se nagrada za prvo, drugo i treće mjesto stručnog žirija i za najbolju pjesmu po odabiru publike.
3. Zahvalnice za nastup dobit će svi izvođači solisti po jednu, te bendovi i sastavi po jednu.

**PRIJAVNICA TREBA SADRŽAVATI**

1. **NAZIV SASTAVA ILI IZVOĐAČA**
2. **R**ADNU SNIMKU (demo) ili finalni studijski proizvod sa snimljenim vokalima
3. **TEKST PJESME** s potpisanim izvođačem, autorom teksta i aranžmana
4. **PODATKE O KONTAKT OSOBI** (adresa, broj mobitela, e-mail)

Prijavnicu i radnu snimku treba poslati na e-mail : **:****moslavacka.pjesmarica.berek@gmail.com**

**U obzir za natjecateljski dio festivala prihvaćaju se skladbe pristigle samo na službenu mail adresu festivala.**

**Za sve nejasnoće i upite možete nazvati 099 3777 990 (Ivan)**

**Berek, 1.4.2025. god.**

 **Organizacijski odbor Festivala „Moslavačka Pjesmarica“**